วิลเลียมเดอลาโพล ดยุกแห่งซัฟฟอล์กที่ 1

วิลเลียมเดอลาโพล ดยุกแห่งซัฟฟอล์กที่ 1 (, ; 16 ตุลาคม ค.ศ. 1396 - 2 พฤษภาคม ค.ศ. 1450) มีชื่อเล่นว่า แจ็กอะเนปส์ (Jackanapes) เป็นเจ้าสัว, รัฐบุรุษ และผู้บัญชาการทหารชาวอังกฤษในช่วงสงครามร้อยปี เขากลายเป็นที่โปรดปรานของพระเจ้าเฮนรีที่ 6 แห่งอังกฤษ และภายหลังกลายเป็นผู้นำในรัฐบาลอังกฤษซึ่งเขาเกี่ยวข้องกับความล้มเหลวของรัฐบาลในสมัยนั้นอย่างมาก โดยเฉพาะสงครามในประเทศฝรั่งเศส เขาปรากฏในบทละครของวิลเลียม เชกสเปียร์เรื่อง เฮนรีที่ 4, ตอน 1 และ เฮนรีที่ 4, ตอน 2

เขาเคยสู้รบในสงครามร้อยปี และมีส่วนร่วมในการเดินทัพของพระเจ้าเฮนรีที่ 5 จากนั้นจึงรับใช้ในการรบที่ฝรั่งเศสให้กับพระเจ้าเฮนรีที่ 6 เขาเป็นหนึ่งในผู้บัญชาการในการล้อมออร์เลอ็องที่ล้มเหลว เขาชื่นชอบวิธีการทางการทูตมากกว่าทางการทหารที่นำไปสู่สถานการณ์ที่เลวร้ายในฝรั่งเศส

ซัฟฟอล์กกลายเป็นบุคคลโดดเด่นในรัฐบาล และเป็นแนวหน้าในนโยบายหลักที่ดำเนินการในช่วงเวลานั้น เขามีบทบาทสำคัญในการจัดทำสนธิสัญญาที่ตูร์ (1444) และกษัตริย์ทรงจัดพิธีแต่งงานให้เขากับมาร์กาเรตแห่งอ็องฌู ในช่วงท้ายของชีวิตทางการเมือง มีหลายคนกล่าวหาเขาว่าทำการบริหารที่มิชอบ และบังคับให้เนรเทศออกไป ขณะที่เขากำลังไปอยู่นั้น มีกลุ่มม็อบที่โมโหจับกุมเขา นำไปไต่สวนในศาลจำลอง และถูกตัดหัวในเวลาต่อมา

ทรัพย์สินที่ดินของเขาถูกริบคืนแก่เชื้อพระวงศ์ แต่ภายหลังได้รับการฟื้นฟูให้กับจอห์น ลูกชายคนเดียวของเขา ผู้สืบทอดทางการเมืองต่อจากเขาคือดยุกแห่งซัมเมอร์เซ็ท

การพรรณาในละคร บทกลอน และร้อยแก้ว

ซัฟฟอล์กเป็นตัวละครหลักในบทละครสองเรื่องของวิลเลียม เชกสเปียร์ โดยการเจรจาขอแต่งงานของเฮนรีและมาร์กาเรตถูกระบุถึงใน เฮนรีที่ 4, ตอน 1 ในฉบับเชกสเปียร์ซัฟฟอล์กตกหลุมรักกับมาร์กาเร็ต เขาเจรจาแต่งงานเพื่อให้ตนอยู่ใกล้ชิดกับเธอมากขึ้น ส่วนความอัปยศและการเสียชีวิตถูกระบุใน เฮนรีที่ 4, ตอน 2 เชกสเปียร์เล่าเรื่องต่างจากประวัติศาสตร์ที่การให้เฮนรีเนรเทศซัฟฟอล์กจากการสมรู้ร่วมคิดในการฆาตกรรมฮัมฟรีย์ ดยุกแห่งกลอสเตอร์ ภายหลังซัฟฟอล์กถูกโจรสลัดนามว่าวอลเตอร์ วิตมอร์ฆ่าตาย (เพื่อเติมเต็มคำทำนายในบทละครก่อนหน้าว่าเขาจะ "ตายด้วยน้ำ") และภายหลังมาร์กาเรตนำหัวของเขาไปที่ปราสาทแล้วร่ำไห้
การฆาตกรรมของเขากลายเป็นหัวเรื่องของตำนานกลอนพื้นบ้านของอังกฤษชื่อ Six Dukes Went a-Fishing (ดยุกหกคนไปตกปลา; Roud #78)

อ้างอิง

ข้อมูล

บรรณานุกรม
 
 
 
 
 
 

บุคคลที่เกิดในปี พ.ศ. 1939
ขุนนางอังกฤษ
บุคคลในสงครามดอกกุหลาบ
บุคคลในสงครามร้อยปี  
บุคคลในคริสต์ศตวรรษที่ 15
นักการทหารชาวอังกฤษ
ผู้ถูกประหารชีวิตในอังกฤษ
ดยุกแห่งซัฟโฟล์ค
เอิร์ลแห่งซัฟฟอล์ก